**Парк імя Міхаіла Паўлава** (народная назва — **Мухля**) — парк у Маскоўскім раёне Мінска, паміж жылымі раёнамі Малінаўка і Паўднёвы Захад. Тэрыторыя абмежавана вуліцамі Любімава, Бялецкага, Курганнай і Касманаўтаў. Парк з’яўляецца ўпадабаным месца адпачынку жыхароў найбліжэйшых мінскіх мікрараёнаў і галоўнай адкрытай святочнай пляцоўкай Маскоўскага раёна г. Мінска. Праз парк працякае рака Лошыца, на рэчышчы якой створаны штучны вадаём і фантаны.

Гісторыя стварэння і атрымання назвы
------------------------------------

Святкаванне Дня горада ў парку, 12 верасня 2015 г.
Парк закладзены ў першай палове 1990-х гг. як складовая частка водна-зялёнай сістэмы Мінска. Мясцовыя жыхары называлі і называюць парк па-свойску як «Мухля». Гэтак жа Мухляй называюць свае «зялёныя зоны» і жыхары мінскіх вуліц Харкаўскай і Волаха.

У 2012 г. адміністрацыя Маскоўскага раёна прапанавала мінчукам прыняць удзел у абмеркаванні назвы парка. Меркавалася, што яна павінна мець гістарычныя карані.

Краязнаўцы музея гісторыі раёна «Мой родны кут», прапанавалі некалькі варыянтаў: Вярховіцкі парк (паводле назвы аднайменнага ўрочышча і хутара, які існаваў да 1940 г. прыкладна на тым жа месцы); Старакурганны ці Курганны парк (бо побач у мікрараёне Паўднёвы-Захад размяшчаюцца два старажытныя курганы); Дворыцкі парк (паводле назвы найбліжэйшай былой вёскі Дворышча, некаторыя хаты якой яшчэ стаяць каля парку).

Аднак 15 жніўня 2012 г. Мінскі гарадскі Савет дэпутатаў сваім рашэннем надаў парку імя старшыні Мінгарвыканкама ў 2000—2009 гг. Міхаіла Паўлава.

1 верасня 2012 г. у дзень, калі Міхаілу Паўлаву (1952—2010) павінна было споўніцца 60 гадоў, адбылася ўрачыстая цырымонія адкрыцця парка, у якой прынялі ўдзел старшыня Мінскага гарадскога Савета дэпутатаў Міхаіл Савановіч, намеснік старшыні Мінгарвыканкама Ігар Васілевіч Карпенка, кіраўнікі раёнаў горада, прадстаўнікі грамадскасці, прадстаўнікі грамадскага аб’яднання «Белая Русь», рабочых калектываў раёна.

Настаяцель Усіхсвяцкага прыходу протаіерэй Фёдар Поўны асвяціў святой вадой мемарыяльны знак з памятным надпісам ля цэнтральнага ўваходу ў парк. Затым адбыўся святочны канцэрт з удзелам узорнапаказальнага аркестра ўнутраных войск МУС Беларусі.

* Від на парк у заходнім кірункуВід на парк у заходнім кірунку
* Дарожка ўздоўж стаўкаДарожка ўздоўж стаўка
* Водная гладзь стаўкаВодная гладзь стаўка
* Дрэвы каля стаўкаДрэвы каля стаўка
* Знак папярэджанняЗнак папярэджання
* Качкі на беразеКачкі на беразе
* КветнікКветнік
* ЛаўкіЛаўкі
* Схема лыжаролернай трасы ў паркуСхема лыжаролернай трасы ў парку

Развіццё парку
--------------

Азёрныя чайкі ў парку. Фота 12 красавіка 2015 г.
7 красавіка 2012 г. у парку ў гонар 35-годдзя Маскоўскага раёна (г. Мінск) жыхарамі раёна і ўдзельнікамі IV Усебеларускага народнага сходу была высаджана алея дрэў і ўсталяваны з гэтай нагоды мемарыяльны камень з шыльдай.

У 2013—2014 гг. у сувязі з рэканструкцыяй праспекта Дзяржынскага і будаўніцтвам Маскоўскай лініі Мінскага метрапалітэна ад станцыі Пятроўшчына да станцыі Малінаўка некалькі разоў мянялася форма дарогі ў пачатковай частцы вуліцы Касманаўтаў. З-за гэтага двойчы мяняліся ўсходнія межы парку.

У водна-зялёных зонах парка ў перыяд міграцыі назіраюцца качкі і азёрныя чайкі.

Варкаўт-пляцоўка ў парку, 13 верасня 2015 г.
Выступленні каманд у час адкрыцця варкаўт-пляцоўкі ў парку, 12 верасня 2015 г.
У пачатку восені 2015 г. у самым заходнім кутку парку за кошт грашовых выдаткаў кампаніі «Кока-Кола Беўрыджыз Беларусь» была створана самая вялікая ў Беларусі workout-пляцоўка для варкаўта (заняткаў фізкультурай і фітнесам па-за трэнажорнай залай на свежым паветры). Афіцыйнае адкрыццё пляцоўкі адбылося 12 верасня 2015 г. калі Мінск святкаваў Дзень горада, — пры ўдзеле кіраўніка Маскоўскага раёна Мінска Аляксандра Пятровіча Крэпака і кіраўнікоў РГА «Беларускі дзіцячы фонд», ГА «Федэрацыя „Стрыт варкаўт"», унітарнага прадпрыемства «Кока-Кола Беўрыджыз Беларусь».

На варкаўт-пляцоўцы (плошчай каля 500 квадратных метраў) знаходзіцца болей за 20 комплексаў для трэніроўкі розных відаў мускул: турнікі, рукаходы, брусы, шведскія сценкі і лаўкі. На workout-пляцоўцы ў ліку ўнікальных для Мінска элементаў маюцца: злучаныя ў трохкутнік рознаўзроўневыя турнікі для скачкоў з перахопам; змеепадобная перакладзіна; нізкі рукаход. Адначасова тут могуць трэніравацца больш за 40 чалавек. Абсталяванне пляцоўкі для варкаўта адпавядае патрабаваням і дазваляе праводзіць рэспубліканскія і міжнародныя спаборніцтвы па варкаўту (Street Workout).

Пасля афіцыйнага адкрыцця workout-пляцоўкі каманды па варкаўту з многіх гарадоў Беларусі (члены Беларускай федэрацыі варкаўта) правялі паказальныя выступленні, а таксама адбыўся майстар-клас ад Максіма Труханаўца (Беларусь) — сусветнага рэкардсмена па варкаўту (Street Workout) у намінацыі «Выхады сілай на дзве рукі» (з рэзультатам 21 разоў). Госцем афіцыйнага адкрыцця пляцоўкі стаў таксама музычны гурт «Litesound», які выканаў свае і замежныя песні.

На слупе ўстаноўлены сістэмы пастаяннага відэаназірання за бяспекай і парадкам на варкаўт-пляцоўцы.

* Майстар-клас ад сусветнага рэкадрсмена Максіма Труханаўца (Беларусь) у час адкрыцця варкаўт-пляцоўкі ў парку, 12 верасня 2015 г.Майстар-клас ад сусветнага рэкадрсмена Максіма Труханаўца (Беларусь) у час адкрыцця варкаўт-пляцоўкі ў парку, 12 верасня 2015 г.
* Выступленні каманд у час адкрыцця варкаўт-пляцоўкі ў парку, 12 верасня 2015 г.Выступленні каманд у час адкрыцця варкаўт-пляцоўкі ў парку, 12 верасня 2015 г.
* Выступленні каманд у час адкрыцця варкаўт-пляцоўкі ў парку, 12 верасня 2015 г.Выступленні каманд у час адкрыцця варкаўт-пляцоўкі ў парку, 12 верасня 2015 г.
* Выступленні каманд у час адкрыцця варкаўт-пляцоўкі ў парку, 12 верасня 2015 г.Выступленні каманд у час адкрыцця варкаўт-пляцоўкі ў парку, 12 верасня 2015 г.
* Выступленне гурта «Litesound» у час адкрыцця варкаўт-пляцоўкі, 12 верасня 2015 г.Выступленне гурта «Litesound» у час адкрыцця варкаўт-пляцоўкі, 12 верасня 2015 г.

Збудаванні
----------

Мост праз Лошыцу пасярэдзіне стаўка ў парку
* 4 масты праз раку Лошыца
* 2 фантаны
* набярэжная
* памятны знак у гонар Міхаіла Якаўлевіча Паўлава
* варкаўт-пляцоўка
* дарожка для катання на ролікавых каньках
* пункт пракату
* атракцыёны
* лаўкі
* арка

* Дэкаратыўная крыніца з вадой (тэхнічнай)Дэкаратыўная крыніца з вадой (тэхнічнай)
* Фантан на акрайку паркаФантан на акрайку парка
* Асфальтная дарожкаАсфальтная дарожка
* Кармленне качак у паркавым стаўкуКармленне качак у паркавым стаўку
* Від з моста пасярэдзіне стаўкаВід з моста пасярэдзіне стаўка
* Маці на лаўцыМаці на лаўцы
* ДрэваДрэва
* Сцежка ўздоўж стаўкаСцежка ўздоўж стаўка
* Від на парк у заходнім кірункуВід на парк у заходнім кірунку
* Камеры відэаназірання за бяспекай і парадкам на варкаўт-пляцоўцыКамеры відэаназірання за бяспекай і парадкам на варкаўт-пляцоўцы

Зноскі
------

1. 1 2  Парку между Малиновкой и Юго-Западом все же присвоено имя Михаила Павлова
2. 1 2  Адзін з мінскіх паркаў, магчыма, будзе названы ў гонар былога старшыні гарвыканкама Паўлава Архівавана 4 сакавіка 2016.
3. ↑  Скверу на проспекте Газеты «Правда» присвоят имя. Какое?
4. ↑  Минчанам предложили назвать сквер Архівавана 25 сакавіка 2016.
5. ↑  РАШЭННЕ МІНСКАГА ГАРАДСКОГА САВЕТА ДЭПУТАТАЎ жніўня 2012 г. № 241 Аб прысваенні наймення парку ў г. Мінску
6. ↑  ОТКРЫТИЕ ПАРКА ИМЕНИ М. Я. ПАВЛОВА(недаступная спасылка)
7. ↑  В Минске появился парк имени М. Я. Павлова Архівавана 21 лістапада 2012.
8. ↑  В Минске появилась самая большая в стране площадка для уличных спортсменов

Спасылкі
--------

* Лагатып Вікісховішча На Вікісховішчы ёсць медыяфайлы па тэме Парк імя Міхаіла Паўлава
* Адзін з мінскіх паркаў, магчыма, будзе названы ў гонар былога старшыні гарвыканкама Паўлава Архівавана 4 сакавіка 2016. // belarus.tio.by
* РАШЭННЕ МІНСКАГА ГАРАДСКОГА САВЕТА ДЭПУТАТАЎ жніўня 2012 г. № 241 Аб прысваенні наймення парку ў г. Мінску // kodeksy-by.com
* День грода в парке имени М. Павлова торжественно открыли самую большую в республике площадку для занятий Street Workout Архівавана 5 сакавіка 2016. // mosk.minsk.gov.by
* В Минске появилась самая большая в стране площадка для уличных спортсменов // onliner.by
* В Минске появилась крупнейшая в стране площадка для Street Workout // sb.by
* Составлен рейтинг самых спортивных улиц Минска Архівавана 14 кастрычніка 2015. // belapan.com
* В парке Павлова откроют крупнейшую в Минске воркаут площадку // blizko.by
* *Шаршуков, С.* Спортивная площадка почти за 2 миллиарда, козы и парни с пивом. Чем живет парк Павлова, или Мухля Архівавана 12 верасня 2015. // tut.by

| ⛭Сады і паркі Мінска |
| --- |
| «Зялёныя зоны» горада Мінска |
| Заказнікі | 
* Лябяжы
* Цнянскі

 |
| Лесапаркі | 
* Баравая
* Дражня
* Дразды
* Зялёны Луг
* Мядзвежына
* Мінскае мора
* Навінкі
* Сцяпянка
* Усходні

 |
| Паркі | 
* Аляксандра Герасіменкі
* Антонаўскі
* Белая Дача
* Грэкавай
* Дзівівелка
* Дружбы народаў
* Заалагічны
* Курасоўшчына
* ✯ Курапаты
* Лошыцкі
* Максіма Горкага (дзіцячы)
* Марата Казея
* Масюкоўшчына
* Міхаіла Паўлава
* Парк Пісьменнікаў
* Парк валуноў
* Перамогі
* Полацкі
* Севастопальскі
* Серабранскі
* Студэнцкі
* Сямейнае Дрэва
* Сярэбраны Лог
* Трасцянец
* Цівалі
* Чалюскінцаў
* Чыжэўскіх
* Чынгіза Айтматава
* Чырвоная Слабада
* Уручча
* Уга Чавеса
* Янкі Купалы
* 40-годдзя Кастрычніка
* 50-годдзя Кастрычніка
* 60-годдзя Кастрычніка
* 900-годдзя Мінска
* Dreamland

 |
| Скверы | 
* Адама Міцкевіча
* Алімпійскі
* Альшэўскі
* Аляксандраўскі
* Амара Хаяма
* Беларусь Партызанская
* Бондараўскі
* Брагінскі
* Вілкаўшчына
* Грушаўскі
* Данілы Сердзіча
* Дубкі
* Жукава
* Зіновія Калабанава
* Зялёны тэатр
* Кальварыйскі
* Камароўскі
* Кіеўскі
* Красны
* Клумава
* Лютэранскі
* Ляхаўскі
* Мазырскі
* Маламядзвежынскі
* Мемарыяльны
* Міхайлаўскі
* на пл. Перамогі
* Прытыцкага
* Пярэспенскі
* Садружнасць
* Сенажаны
* Старосцінская слабада
* Старажоўскі
* Сымона Балівара
* Сэндайскі
* Сцяпанаўскі сад
* Татарскі
* Траецкая гара
* Тучынскі
* горада-пабраціма Чанчунь
* Шпітальны
* Эдварда Вайніловіча

 |
| Сады | 
* Цэнтральны батанічны сад
* Батанічны сад БДУ
* Унутраны дворык БДУ1

 |
| Бульвары | 
* 17 Верасня
* Грыбаедава
* Мулявіна
* Талбухіна
* Трактарабудаўнікоў
* Шаўчэнкі
* вул. Камсамольская
* вул. Леніна

 |
| Сістэмы | 
* ✰✰ Водна-зялёны дыяметр
* Сляпянскае воднае паўкальцо
* Лошыцкае воднае паўкальцо

 |
| 1Батанічны сад БДУ да 1956 г. |